5. ΝΟΜΟΣ 726 της 4/7 Ιουν. 1916 Περί καλλιεργείας των αλυκών. Άρθρ.1.-Δια Β.Δ/τος ορίζονται εκάστοτε αι καλλιεργούμεναι αλυκαί του Κράτους και ο τρόπος της καλλιεργείας αυτών. Αι αλυκαί καλλιεργούνται ή δι’ αυτεπιστασίας ή δι’ εργολαβιών, εκδιδομένων κατόπιν δημοπρασίας. Δια Β.Δ/των κανονίζεται ο τρόπος της εκτελέσεως και πληρωμής των έργων εν ταις δι’ αυτεπιστασίας καλλιεργουμέναις αλυκαίς και ο τρόπος και χρόνος της εκδόσεως εις εργολαβίαν των υπολοίπων. Άρθρ.2.-Επιτρέπεται η δια δημοπρασίας ανάθεσις της εκπονήσεως των σχεδίων των υπαρχουσών αλυκών εις ιδιώτας ημεδαπούς ή αλλοδαπούς μηχανικούς ή εταιρείαν ανεγνωρισμένης ειδικότητος. Ομοίως επιτρέπεται η δια συμβάσεως, συναπτομένης υπό του υπουργού της Εθνικής Οικονομίας και κυρομένης δια Β.Δ/τος, ανάθεσις της μελέτης, και του προϋπολογισμού των απαιτουμένων έργων προς παραγωγήν τουλάχιστον πεντήκοντα εκατομμυρίων οκάδων άλατος, εις ημεδαπόν ή αλλοδαπόν μηχανικόν ή εταιρείαν ανεγνωρισμένης ειδικότητος. Η σύμβασις αύτη δύναται να περιλάβη και την εκπόνησιν των σχεδίων των υπαρχουσών αλυκών. Δια Β.Δ/τος κανονισθήσονται αι λεπτομέρειαι της εκπονήσεως των ανωτέρω σχεδίων και μελετών, και ο τρόπος της εκκαθαρίσεως της αμοιβής των αναδόχων. 13.Η.α.4-5 Αλυκές Άρθρ.3.-«1.Δι’ αποφάσεως των Υπουργών της Εθνικής Οικονομίας και των Οικονομικών ορίζεται εκάστοτε ως προς εκάστην αλυκήν η καταβαλλομένη εις τον οικείον Επιτηρητήν δαπάνη γραφικής ύλης, θερμάνσεως και φωτισμού, ως και μεταφοράς ποσίμου ύδατος. 2.Τα οδοιπορικά έξοδα μεταβάσεως των Επιτηρητών και ζυγιστών των αλυκών εκ της κατοικίας των εις την αλυκήν, προς παραδόσεις αλάτων, κανονίζονται, συμφώνως προς τας διατάξεις του Νόμ. 5981 του 1934 «περί αποδοχών των Δημοσίων υπαλλήλων κλπ.» και των εις εκτέλεσιν αυτού εκδοθέντων ή εκδοθησομένων Δ/των, αλλ’ άνευ χορηγήσεως ημερησίας αποζημιώσεως. Δύναται δι’ αποφάσεως του Υπουργού της Εθνικής Οικονομίας να κανονίζηται καθ’ αλυκήν αναλόγως της ανάγκης παραδόσεως αλάτων και επιβλέψεως της καλλιεργείας κλπ. ο κατά μήνα αριθμός των μεταβάσεων του επιτηρητού ή ζυγιστού εκ της έδρας των εις την αλυκήν. Ομοίως δύναται να κανονίζηται κατ’ αποκοπήν η κατά μήνα δαπάνη δι’ έξοδα τοιούτων μεταβάσεων, ή κατά μετάβασιν τοιαύτη άνευ αποδόσεως λογαριασμού. 3.Οσάκις εν κωλύματι ή ελλείψει του οικείου επιτηρητού ανατίθεται η εκτέλεσις των καθηκόντων αυτού εις ετέραν αρχήν, κατά προτίμησιν οικονομικήν, εφ’ όσον εδρεύει τοιαύτη εγγύτερον της αλυκής, επιτρέπεται όπως χορηγήται εις τον ασκούντα ταύτην πρόσθετος αμοιβή προς εκτέλεσιν της υπηρεσίας της αλυκής, μέχρι δραχμών τριακοσίων κατά μήνα». Η α΄ παράγραφος αντικατεστάθη δια των ανωτέρω εδαφ. 1-3 δια του άρθρ. 11 Α.Ν. 2184/1940. Άρθρ.4.-Η καταδίωξις των αυτοπήκτων και λαθροπήκτων αλάτων ανατίθεται εις πολιτικάς ή στρατιωτικάς αρχάς, οριζομένας εκάστοτε υπό του υπουργού της Εθνικής Οικονομίας. Ειδικώς δια τας περιφερείας εις ας παράγεται μεγάλη ποσότης τοιούτων αλάτων η καταδίωξις ανατίθεται εις τα όργανα της χωροφυλακής. Οι ανωτέρω υπάλληλοι λαμβάνουσιν, εκτός των απαιτουμένων εξόδων, και επιμίσθιον κανονιζόμενον κατά περιφέρειαν και βαθμόν δια Β.Δ/τος, ορίζοντος άμα και το χρονικόν διάστημα της καταβολής του. Το επιμίσθιον δεν δύναται να υπερβαίνει το 1/4 του μισθού. Άρθρ.5.-Δια Β.Δ/των κανονίζεται πάσα λεπτομέρεια απαιτουμένη δια την εφαρμογήν του παρόντος νόμου, ισχύοντος από της εις την Εφημερίδα της Κυβερνήσεως δημοσιεύσεώς του. Τα υπό του παρόντος νόμου προβλεπόμενα Β.Δ/τα, τα αφορώντα τας αλυκάς της παλαιάς Ελλάδος, θα εκδοθώσι συμφώνως προς τον Νόμ. ΒΦΙΘ΄ της 26 Φεβρ. 1898. Ο νόμ. ΒΦΙΘ΄/1898 περί Διεθνούς Ελέγχου παρατεθήσεται εν τόμω 26. Εις εκτέλεσιν του νόμ. 726/1916 εξεδόθη το Β.Δ.5/9 Μαρτ. 1918 περί της δι’ εργολαβίας καλλιεργείας των αλυκών Κίτρους και Καραμπουρνού.